AARHUS: Hvad er nu det? Umiddelbart bag et stort gult skilt med "Her må du ikke parkere din cykel" står der en hel række cykler. Cykler i massevis.

Nogle af dem er endda med kraftige wirelåse lænket til gelænder og skilte, selv om der på det gule skilt står, at låsen bliver klippet over, hvis cyklen er "låst fast til gelænder eller lignende".

Jamen...

Stedet er den nye, ombyggede Halssti tæt på Aarhus H. Her vil kommunen ikke have parkerede cykler, men det er - for nu at udtrykke det mildt - som om budskabet ikke rigtig er sivet ind. Mandag talte avisen 72 cykler på stedet.

Mindst to gule skilte fortæller, at cykelparkering er forbudt.

- Det er som om, at den nye, udvidede Hallssti nærmest suger cykler til sig. Ja, det virker som om, at cyklisterne opfatter pladsen mellem de to parkering forbudt-skilte som et sted, det er ok at sætte cyklen, lyder det en kende undrende fra trafikplanlægger Lars Clausen, Aarhus Kommune.

Cykelparkeringen er uheldig, for det virker som om, at cyklisterne sjældent finder ud i den yderste bane, når de er forhindret i at bruge den på de første meter på grund af parkerede cykler.

Men nu skal der gøres noget, mener Aarhus Kommune.